
ŠIAULIŲ MIESTO SAVIVALDYBĖS ADMINISTRACIJOS 
ŠVIETIMO SKYRIUS


SPRENDIMO
„DĖL LĖŠŲ, SKIRTŲ IŠLAIDOMS, SUSIJUSIOMS SU ŠIAULIŲ MIESTO SAVIVALDYBĖS MOKYKLŲ MOKYTOJŲ, DIRBANČIŲ PAGAL IKIMOKYKLINIO, PRIEŠMOKYKLINIO, BENDROJO UGDYMO PROGRAMAS, PERSONALO OPTIMIZAVIMU IR ATNAUJINIMU, APMOKĖTI, PASKIRSTYMO TVARKOS APRAŠO PATVIRTINIMO“ PROJEKTO
AIŠKINAMASIS RAŠTAS

2023-04-
Šiauliai


Parengto sprendimo projekto tikslas – patvirtinti Lėšų, skirtų išlaidoms, susijusioms su  Šiaulių miesto savivaldybės (toliau – Savivaldybė) mokyklų mokytojų, dirbančių pagal ikimokyklinio, priešmokyklinio, bendrojo ugdymo programas, personalo optimizavimu ir atnaujinimu, apmokėti, paskirstymo tvarkos aprašą (toliau – Aprašas).

Lietuvos Respublikos švietimo, mokslo ir sporto ministro 2023 m. kovo 8 d. įsakymu           Nr. V-271 „Dėl Lietuvos Respublikos 2023 metų valstybės biudžeto lėšų, skirtų išlaidoms, susijusioms su valstybinių ir savivaldybių mokyklų mokytojų, dirbančių pagal ikimokyklinio, priešmokyklinio, bendrojo ugdymo ir profesinio mokymo programas, personalo optimizavimu ir atnaujinimu, apmokėti, paskirstymo tvarkos aprašo patvirtinimo“ yra patvirtintas Lietuvos Respublikos 2023 metų valstybės biudžeto lėšų, skirtų išlaidoms, susijusioms su valstybinių ir savivaldybių mokyklų mokytojų, dirbančių pagal ikimokyklinio, priešmokyklinio, bendrojo ugdymo ir profesinio mokymo programas, personalo optimizavimu ir atnaujinimu, apmokėti, paskirstymo tvarkos aprašas, kurio 3 punktas reglamentuoja, kad savivaldybės šias tikslines lėšas savivaldybių mokykloms paskirsto savo nustatyta tvarka. 
Šiuo metu galioja Savivaldybės tarybos 2022 m. gegužės 5 d. sprendimu Nr. T-193 „Dėl lėšų, skirtų išlaidoms, susijusioms su mokytojų, dirbančių pagal ikimokyklinio, priešmokyklinio ir bendrojo ugdymo programas, personalo optimizavimu ir atnaujinimu, apmokėti, paskirstymo tvarkos aprašo patvirtinimo“ patvirtinta lėšų, skirtų išlaidoms, susijusioms su mokytojų personalo optimizavimu ir atnaujinimu, apmokėti, paskirstymo tvarka, kuri nebeatitinka naujo reglamentavimo.

Sprendimo projektu siūloma patvirtinti Aprašą, kuris reglamentuos  valstybės biudžeto lėšų ir Savivaldybės biudžeto lėšų, skirtų išlaidoms, susijusioms su  Savivaldybės  mokyklų mokytojų, dirbančių pagal ikimokyklinio, priešmokyklinio ir bendrojo ugdymo programas, personalo optimizavimu ir atnaujinimu, apmokėti, paskirstymo, panaudojimo ir atsiskaitymo tvarką. 
Lėšos bus skiriamos mokytojų pasitraukimui, t. y. išeitinių išmokų išlaidoms iš dalies padengti, kai išeitinės išmokos mokamos mokytojams, su jais šalių susitarimu nutraukiant darbo sutartis dėl mokyklų tinklo pertvarkos, klasių (grupių) skaičiaus mažinimo ir mokytojui įgijus teisę į visą socialinio draudimo senatvės pensiją. Taip pat lėšos skiriamos mokytojų pritraukimui Savivaldybės mokyklose taikomoms priemonėms, kurios paskatintų asmenį užimti laisvą mokytojo darbo vietą ir dirbti joje finansuoti.

Priėmus sprendimą, bus nustatyta valstybės biudžeto ir Savivaldybės biudžeto lėšų, skirtų išlaidoms, susijusioms su mokytojų, dirbančių pagal ikimokyklinio, priešmokyklinio ir bendrojo ugdymo programas, personalo optimizavimu ir atnaujinimu, apmokėti, paskirstymo tvarka.



Sprendimui įgyvendinti pripažįstamas negaliojančiu Šiaulių miesto savivaldybės tarybos 2022 m. gegužės 5 d. sprendimas Nr. T-193 „Dėl lėšų, skirtų išlaidoms, susijusioms su mokytojų, dirbančių pagal ikimokyklinio, priešmokyklinio ir bendrojo ugdymo programas, personalo optimizavimu ir atnaujinimu, apmokėti, paskirstymo tvarkos aprašo patvirtinimo“. 

Sprendimui įgyvendinti papildomų teisės aktų nereikės.
Sprendimui įgyvendinti reikalingos lėšos.
Lietuvos Respublikos švietimo, mokslo ir sporto ministro 2023 m. kovo 27 d. įsakymu           Nr. V-413 „Dėl Lietuvos Respublikos 2023 metų valstybės biudžeto lėšų, skirtų išlaidoms, susijusioms su valstybinių ir savivaldybių mokyklų mokytojų, dirbančių pagal ikimokyklinio, priešmokyklinio, bendrojo ugdymo ir profesinio mokymo programas, personalo optimizavimu ir atnaujinimu, apmokėti, paskirstymo patvirtinimo“ Savivaldybei skirti 37192 eurai valstybės biudžeto lėšų, skirtų išlaidoms, susijusioms su valstybinių ir savivaldybių mokyklų mokytojų, dirbančių pagal ikimokyklinio, priešmokyklinio, bendrojo ugdymo ir profesinio mokymo programas, personalo optimizavimu ir atnaujinimu, padengti. Mokytojų pritraukimui bus naudojamos Šiaulių miesto savivaldybės 2022–2024 metų strateginio veiklos plano Švietimo prieinamumo ir kokybės užtikrinimo programos priemonės „Atstovauti miestui, pristatyti švietimo veiklą, organizuoti renginius“ (rodiklis „Švietimo lyderystės ir pagalbos programų dalyviai) lėšos – 25 tūkst. eurų. 
Sprendimo projekto antikorupcinis vertinimas.
Vadovaujantis Teisės aktų ar jų projektų antikorupcinio vertinimo metodika, parengta sprendimo projekto antikorupcinio vertinimo pažyma.
Sprendimo projektą parengė Šiaulių miesto savivaldybės administracijos Švietimo skyrius. Tiesioginis rengėjas – Švietimo skyriaus vyr. specialistė R. Šeškienė, tel. (8 41)  386 479. Projekto iniciatorius –  Švietimo skyrius.


Skyriaus vedėja                                                                                                       Edita Minkuvienė




